หุ้นสหรัฐปิดบวกแรง
หุ้นสหรัฐฯปิดบวกอย่างแรง ดาวโจนส์ขยับขึ้นไปจ่อ 12,000 จุด ขณะที่ราคาน้ำมันปรับลด 5 วันติด ดิ่งอีกเกือบ 1.50 ดอลลาร์
25 ม.ค. 2554

หุ้นสหรัฐฯปิดบวกอย่างแรง ดาวโจนส์ขยับขึ้นไปจ่อ 12,000 จุด ขณะที่ราคาน้ำมันปรับลด 5 วันติด ดิ่งอีกเกือบ 1.50 ดอลลาร์
ตลาดหุ้นสหรัฐฯวานนี้(24 ม.ค.) ปิดบวกอย่างแรง โดยเฉพาะดัชนีดาวโจนส์ที่ขยับขึ้นไปจ่อ 12,000 จุดทุกขณะ จากแรงฉุดของหุ้นกลุ่มเทคโนโลยี  ดัชนีหุ้นดาวโจนส์ เพิ่มขึ้น 108.68 จุด (0.92 เปอร์เซ็นต์) ปิดที่ 11,980.52 จุด แนสแดก เพิ่มขึ้น 28.01 จุด (1.04 เปอร์เซ็นต์) ปิดที่ 2,717.55 จุด เอสแอนด์พี เพิ่มขึ้น 7.49 จุด (0.58 เปอร์เซ็นต์) ปิดที่ 1,290.84 จุด  ขณะที่ราคาน้ำมันปรับลด 5 วันติด ดิ่งอีกเกือบ 1.50 ดอลลาร์หลังซาอุดีอาระเบีย ระบุโอเปกอาจเพิ่มกำลังผลิตให้เหมาะสมกับอุปสงค์ที่เพิ่มขึ้นในปีนี้       สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมีนาคม ลดลง 1.24 ดอลลาร์ ปิดที่ 87.87 ดอลลาร์ต่อบาร์เรล ส่วนเบรนต์ทะเลเหนือลอนดอน งวดส่งมอบเดือนเดียวกัน ลดลง 99 เซนต์ ปิดที่ 96.61 ดอลลาร์